Koyr 100 g av mandlum í eina skál, koyr kókað vatn útyvir til tað dekkar mandlurnar og lat standa í 3-5 min. Endurtak einaferð avtrat. Koyr vatnið úr skálini og tak skalið av mandlunum. Legg mandlurnar í eitt fat og koyr í ovnin í 10-15 min. , til mandlurnar eru heilt turrar. Lat tær kólna við at leggja tær í frystiboksina eina løtu (uml. 10 min). Set ovnin á 180 stig. Blenda nú mandlurnar, uttan skal og tær við skali, í blendara til mjøl. Koyr florsukurið og sukur í blendaran og blenda aftur til alt er væl saman blandað, bara nøkur fá sekund, ikki neyðugt meir enn tað. Rør mandlumjølið saman við smørinum/plantumargarininum til tað er væl blandað. Píska 1 egg í blandingina so hvørt. Síla mjølið í deiggið og rør varisliga runt. Koyr deiggið í ein smurdan tertuform (uml. 30 cm diametur) og baka í 25–30 min. Lat kólna í 20 min. Smelta sjokulátu, smyr útyvir botnin og stilla botnin í køliskápið til sjokulátan er stívnað. Ger køkukrem og jarðber klár ímeðan. Rør mjólkina við pulvurinum frá einum posa av køkukrempulvuri og lat standa í 20 min. í køliskápinum. Píska róman ímeðan og rør hann saman við køkukreminum tá 20 min. eru farnir. Sker jarðberini í flísar og byrja at leggja jarðberjaflísarnar uttast á køkuni og so í ring inn móti miðjuni. Prei Um man hevur smáar formar ber eisini til at gera smáar tertur. Tað fáast uml. 10-12 tertur burturúr hesum deigginum, um man hevur tertuformar, sum eru 8 cm í diametur. Um Unn Eg eiti Unn og búgvi í Keypmannahavn, har eg arbeiði við at tillaga talgildar loysnir til tørvin hjá brúkarunum. Eg havi cøliaki/glutenviðkvæmi og havi tí gjørt bloggin glutenfrifoodie. dk, har tú kanst finna íblástur til góðan og leskiligan glutenfrían mat og bakstur.